Lakselva (Balsfjord)

Lakselva er ei elv i Balsfjord kommune i Troms. Den renner vestover fra Ytre Fiskelausvatnet (158 moh.) til den munner ut i Malangen ved Aursfjord. Vassdraget er  langt, og har et nedbørfelt på . Middelvannføringen ved munningen er .

Elva har utspring fra Fiskevatnet (346 moh.), fire kilometer vest for kommunesenteret Storsteinnes. Den renner vestover gjennom et skogkledt landskap ned til Indre Fiskelausvatnet (161 moh.), og via den korte elvestubben over Vasshalsen videre til Ytre Fiskelausvatnet. De to Fiskelausvatnan dekker det meste av dalbunnen i øvre del av dalen. Lakselva passerer deretter gjennom to mindre vatn, Sagvatnet og Brynjulvsvatnet, før del faller i fosser og stryk ned mot Bergom. På rundt en kilometer faller elva rundt 100 meter og danner en rekke fosser, som Kvernfossen, Mellafossen, Storfossen og Flatfossen. Etter et rolig strekning med meandere og kroksjøer blir elva igjen noe striere på de siste par kilometrene. Elva munner ut Aursfjorden, en grein av Malangen, litt nord for bygda Aursfjord.

Fylkesvei 283 går langs vassdraget på nordsida. Langs veien ligger spredt bosetning og gårdsbruk. Det er også en del hyttebebyggelse langs vassdraget. Ved munningen krysses elva av fylkesvei 184, og her ligger også Aursfjordsaga, ei restaurert oppgangssag som opprinnelig ble bygget i 1796.

 Referanser 

Kategori:Elver i Balsfjord